KOMISJONI MÄÄRUS (EÜ) nr 52/2008,

22. jaanuar 2008,

millega avatakse 2008. aastaks ja järgnevateks aastateks tariifikvoot teatavate nõukogu määruses (EÜ) nr 3448/93 nimetatud põllumajandussaaduste töötlemisel saadud Islandi päritolu kaupade Euroopa Ühendusse importimiseks

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 7 lõiget 2,

võttes arvesse nõukogu 21. juuni 1999. aasta otsust 1999/492/EÜ ühelt poolt Euroopa Ühenduse ja teiselt poolt Islandi Vabariigi vahel Euroopa Majandusühenduse ja Islandi Vabariigi vahelise lepingu protokolli nr 2 käsitleva kokkuleppe sõlmimise kohta kirjavahetuse teel, (2) eriti selle artiklit 2,

ning arvestades järgmist:

Euroopa Majandusühenduse ja Islandi Vabariigi vahelise lepingu protokolli nr 2 käsitlevas Euroopa Ühenduse ja Islandi Vabariigi vahelises kirjavahetuse vormis kokkuleppes, mis kiideti heaks otsusega 1999/492/EÜ, on sätestatud iga-aastased tariifikvoodid suhkrukondiitritoodete ning šokolaadi ja muude kakaod sisaldavate toiduainete impordiks Islandist. Need kvoodid tuleb avada aastaks 2008 ja järgnevateks aastateks.

Komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (3) sätestatakse tariifikvootide haldamise eeskirjad. On asjakohane ette näha, et käesoleva määrusega avatavat tariifikvooti hallatakse vastavalt kõnealustele eeskirjadele.

ON VASTU VÕTNUD KÄESOLEVA MÄÄRUSE:

Artikkel 1

1. jaanuarist kuni 31. detsembrini 2008 ja järgnevatel aastatel kehtib I lisas loetletud ja Islandist pärit ühendusse imporditavate toodete suhtes kõnealuses lisas sätestatud tollimaks sealsamas esitatud aastase tariifikvoodi piires.

Artikkel 2

Artiklis 1 osutatud tariifikvooti haldab komisjon vastavalt määruse (EMÜ) nr 2454/93 artiklitele 308a, 308b ja 308c.

Artikkel 3

Käesolev määrus jõustub kolmandal päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2008.

(1) EÜT L 318, 20.12.1993, lk 18. Määrust on viimati muudetud määrusega (EÜ) nr 2580/2000 (EÜT L 298, 25.11.2000, lk 5).

(2) EÜT L 192, 24.7.1999, lk 47.

(3) EÜT L 253, 11.10.1993, lk 1. Määrust on viimati muudetud määrusega (EÜ) nr 214/2007 (ELT L 62, 1.3.2007, lk 6).

LISA

Jrk nr CN-kood Kauba kirjeldus Aastakvoot Kohaldatav tollimaksumäär 09.0799 1704 90 10 1704 90 30 1704 90 51 1704 90 55 1704 90 61 1704 90 65 1704 90 71 1704 90 75 1704 90 81 1704 90 99 Suhkrukondiitritooted (k.a valge šokolaad), mis ei sisalda kakaod ja mis klassifitseeritakse CN-koodi 1704 90 alla 500 tonni 50 % kolmandate riikide puhul (1) kehtivast tollimaksumäärast, maksimaalselt 35,15 eurot 100 kg kohta 1806 32 10 1806 32 90 1806 90 11 1806 90 19 1806 90 31 1806 90 39 1806 90 50 1806 90 60 1806 90 70 1806 90 90 Šokolaad ja muud kakaosisaldusega toiduained, mis kuuluvad CN-koodide 1806 32 ja 1806 90 alla 1905 31 11 1905 31 19 1905 31 30 1905 31 91 1905 31 99 1905 32 11 1905 32 19 1905 32 91 1905 32 99 Magusad küpsised, vahvlid ja lehtvahvlid, mis kuuluvad CN-koodide 1905 31 ja 1905 32 alla, välja arvatud vahvlid ja lehtvahvlid veesisaldusega üle 10 % valmistoote massist

(1) Kolmandate riikide puhul kehtiv tollimaksumäär: tollimaksumäär, mis koosneb väärtuselisest maksumäärast, millele on vajaduse korral liidetud põllumajanduskomponent ja mis on piiratud ülemmääraga, kui see on sätestatud ühises tollitariifistikus.